Έκδοση - Αντικατάσταση - Ανανέωση Διαβατηρίου
Η αίτηση - υπεύθυνη δήλωση συμπληρώνεται ηλεκτρονικά από τον αρμόδιο υπάλληλο του Σημείου Παραλαβής Δικαιολογητικών και αφού εκτυπωθεί, ελέγχεται και υπογράφεται από τον αιτούντα.
Κατάθεση από τον αιτούντα (δια ζώσης ή ταχυδρομικά)
Να μην έχει καταδικασθεί τελεσίδικα για πλαστογραφία, πλαστογραφία πιστοποιητικών, υφαρπαγή ψευδούς βεβαίωσης, υπεξαγωγή εγγράφων, ψευδή κατάθεση ή ψευδή δήλωση άρθρα 216, 217, 220, 222 και 224 Ποινικού Κώδικα και παρ. 6 του άρθρου 22 του ν. 1599/1986 (Α΄ 75) εφόσον η τέλεση αυτών σχετίζεται με την έκδοση, τη χρήση, την απώλεια ή την κλοπή του διαβατηρίου ή του δελτίου αστυνομικής ταυτότητας, ή για αρπαγή, εμπορία ανθρώπων, αρπαγή ανηλίκων (άρθρα 322, 323Α, 324 του Ποινικού Κώδικα) ή για τις πράξεις των παρ. 5, 6 και 7 του άρθρου 29 και των παρ. 1 και 2 του άρθρου 30 του ν. 4251/2014 (Α΄ 80), όπως ισχύουν. Η απαγόρευση ισχύει για 5 έτη από την έκδοση της καταδικαστικής απόφασης αν πρόκειται για πλημμέλημα και για 10 έτη από την έκδοση της καταδικαστικής απόφασης αν πρόκειται για κακούργημα και εφόσον και στις δύο περιπτώσεις η ποινή έχει εκτιθεί.
Να μην εκκρεμεί σε βάρος του τελεσίδικη καταδικαστική απόφαση που δεν έχει εκτελεστεί ή ένταλμα σύλληψης
Να μην εκκρεμεί σε βάρος του μέτρο απαγόρευσης εξόδου από τη χώρα.
Να μην έχει κηρυχθεί ανυπότακτος ή λιποτάκτης.
Να μην εκτίει στερητική της ελευθερίας ποινή ή είναι υπόδικος και του έχει επιβληθεί προσωρινή κράτηση.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έκδοση ή ανανέωση ή αντικατάσταση ελληνικού διαβατηρίου και απευθύνεται σε Έλληνες πολίτες που πληρούν τις κατάλληλες προϋποθέσεις.
Αρχική έκδοση - ανανέωση - έκδοση λόγω κλοπής/απώλειας (για αιτούντες έως 14 ετών)
Αντικατάσταση Διαβατηρίου (λόγω φθοράς, συμπλήρωσης σελίδων, μεταβολής στοιχείων)
Αποκλειστικά και μόνο για τις περιπτώσεις που η λήψη δακτυλικών αποτυπωμάτων είναι προσωρινά αδύνατη. Εκδίδεται διαβατήριο ισχύος 8 μηνών.
Αποκλειστικά και μόνο για τις περιπτώσεις διαβατηρίων που χορηγούνται σύμφωνα με την περ. β’ της παραγράφου 4 του άρθρου 1 του Π.Δ.25/2022 (μεταγωγή κρατουμένου). Εκδίδεται διαβατήριο ισχύος 3 μηνών.
Αφορά την επανυποβολή αιτήματος - έξοδα ταχυμεταφοράς λόγω απόρριψης του αρχικού αιτήματος.
Αρχική έκδοση - ανανέωση - έκδοση λόγω κλοπής/απώλειας (για αιτούντες πάνω από 14 ετών)
Πιστοποιητικό γέννησης ή οικογενειακής κατάστασης
Πρόσφατη (τελευταίου μήνα) έγχρωμη φωτογραφία διαστάσεων 4x6 εκ., τυπωμένη σε αναλογικό φωτογραφικό χαρτί, χωρίς τη χρήση τεχνολογίας inkjet ή laser, συγκεκριμένων τεχνικών προδιαγραφών, σύμφωνα με συστάσεις ICAO.
Βεβαίωση της κατά τόπον αρμόδιας Ελληνικής αστυνομικής, προξενικής, λιμενικής ή πυροσβεστικής αρχής, της περιοχής όπου έλαβε χώρα η απώλεια ή κλοπή του διαβατηρίου, με την οποία θα πιστοποιείται η δήλωση του συμβάντος, καθώς και το αποτέλεσμα της διενεργηθείσας έρευνας. Αντίστοιχη βεβαίωση απαιτείται και στις περιπτώσεις ολικής καταστροφής και υπεξαίρεσης διαβατηρίου.
Υπεύθυνη Δήλωση - Έγγραφη συναίνεση γονέα
Απόφαση ορισμού επιτρόπου ή δικαστικού συμπαραστάτη
Ιατρικό πιστοποιητικό ή γνωμάτευση ιατρού αντίστοιχης ειδικότητας με την πάθηση που βεβαιώνεται
Αποδεικτικά έγγραφα που τυχόν υπάρχουν και πιστοποιούν την αναγκαιότητα της κατ΄εξαίρεση χορήγησης διαβατηρίου για μετάβαση στην αλλοδαπή, έστω και εάν υφίστανται σε βάρος του αιτούντα οι απαγορευτικοί λόγοι χορήγησης του άρθρου 1, παρ. 2 Π.Δ. 25/2022, στις περιπτώσεις που με δικαστική απόφαση ή εισαγγελική διάταξη αίρεται προσωρινά η απαγόρευση εξόδου από τη χώρα, καθώς και στις περιπτώσεις νοσηλείας για σοβαρούς λόγους υγείας, θανάτου ή σοβαρής ασθένειας συγγενούς.
Ιατρικό πιστοποιητικό νοσοκομείου ή γνωμάτευση που φέρει την υπογραφή ιατρού αντίστοιχης ειδικότητας με την πάθηση που βεβαιώνεται και βεβαίωση αλλοδαπού νοσηλευτικού ιδρύματος μεταφρασμένη και επικυρωμένη νομίμως, με την οποία πιστοποιείται η ανάγκη εισαγωγής και νοσηλείας στο εξωτερικό.
Βεβαίωση πιστοποίησης ιδιότητας ανυπότακτου εξωτερικού
Ιατρικό πιστοποιητικό ή γνωμάτευση, υπογεγραμμένα από ιατρό αντίστοιχης ειδικότητας με την πάθηση που βεβαιώνεται, όπου και πιστοποιείται αδυναμία λήψης δακτυλικών αποτυπωμάτων, καθώς επίσης εάν αυτή είναι μόνιμη ή προσωρινή. Σε περίπτωση μόνιμης αναπηρίας των χεριών, συνυποβάλλεται απλή βεβαίωση εγγραφής στα μητρώα αναπήρων της οικείας Υπηρεσίας, η οποία πιστοποιεί την εν λόγω κατάσταση του αιτούντα, χωρίς πρόσθετη ιατρική γνωμάτευση.
Δικαστική απόφαση προσδιορισμού ανάθεσης επιμέλειας προσωρινά ή μόνιμα.
Δελτίο Ταυτότητας. Προσοχή: η ημερομηνία έκδοσης του Δελτίου ταυτότητας δεν πρέπει να είναι παλαιότερη των 15 ετών από την ημερομηνία κατάθεσης για την έκδοση του διαβατηρίου
Υποβάλλεται αντί του Δελτίου Ταυτότητας αποκλειστικά και μόνο σε περιπτώσεις ανηλίκων κάτω των δώδεκα (12) ετών ή μόνιμων κατοίκων εξωτερικού οι οποίοι δεν διαθέτουν δελτίο ταυτότητας.
Σε περιπτώσεις ατόμων με προβλήματα όρασης, όταν δεν πληρούνται επακριβώς οι τεθείσες τεχνικές προδιαγραφές φωτογραφιών (π.χ. μη εστιασμός, κλειστοί οφθαλμοί, παραμόρφωση χαρακτηριστικών προσώπου κλπ.) συνυποβάλλεται, είτε απλή βεβαίωση εγγραφής στα Μητρώα Τυφλών οικείας Υπηρεσίας, η οποία πιστοποιεί την εν λόγω κατάσταση, είτε ιατρική βεβαίωση – γνωμάτευση.
Εκδίδεται από την αρμόδια Ελληνική αστυνομική, λιμενική, πυροσβεστική ή προξενική Αρχή στην οποία δηλώθηκε η κλοπή ή απώλεια ή ολική καταστροφή ή υπεξαίρεση του διαβατηρίου. Υποβάλλεται στις περιπτώσεις έκδοσης διαβατηρίου σε αντικατάσταση προηγούμενου κλαπέντος ή απολεσθέντος (ή που έχει ολικά καταστραφεί ή που έχει υπεξαιρεθεί).
Υποβάλλεται στην περίπτωση έκδοσης διαβατηρίου σε ανήλικο, όταν η επιμέλεια ασκείται από τους δύο και παρίσταται κατά την κατάθεση των δικαιολογητικών μόνο ο ένας.
Υποβάλλεται όταν πρόκειται για έκδοση διαβατηρίου σε πρόσωπο που τελεί υπό επιτροπεία ή δικαστική συμπαράσταση.
Υποβάλλεται στις περιπτώσεις που στο πρόσωπο του ενδιαφερόμενου συντρέχουν ιδιαιτέρα σοβαροί λόγοι υγείας, που καθιστούν αδύνατη ή δυσχεραίνουν ουσιωδώς την μετακίνησή του στο Γραφείο Διαβατηρίων για την κατάθεση του αιτήματος έκδοσης διαβατηρίου.
Υποβάλλεται εφόσον ο αιτών επιθυμεί την κατά προτεραιότητα έκδοση διαβατηρίου εντός μίας (1) εργάσιμης ημέρας από την παραλαβή της αίτησης – υπεύθυνης δήλωσης από τη Διεύθυνση Διαβατηρίων και Εγγράφων Ασφαλείας /Α.Ε.Α.
Εκδίδεται από το στρατολογικό γραφείο και υποβάλλεται όταν πρόκειται για ανυπότακτο μόνιμο κάτοικο εξωτερικού, στον οποίο επιτρέπεται η κατ’ εξαίρεση χορήγηση διαβατηρίου.
Υποβάλλεται μόνο σε περίπτωση μόνιμης ή προσωρινής αδυναμίας λήψης δακτυλικών αποτυπωμάτων.
Υποβάλλεται σε περίπτωση που η επιμέλεια του ανηλίκου με δικαστική απόφαση ανατίθεται σε ένα από τους δύο γονείς ή σε τρίτο πρόσωπο.
Υποβάλλεται σε περίπτωση που η επιμέλεια του ανηλίκου με δικαστική απόφαση ανατίθεται σε ένα από τους δύο γονείς ή σε τρίτο πρόσωπο προκειμένου βεβαιωθεί ότι η δικαστική απόφαση παραμένει σε ισχύ.
Πέραν της επίδειξης του πρωτότυπου δελτίου ταυτότητας, ή της επίδειξης του ψηφιακού δελτίου ταυτότητας μέσω της εφαρμογής Gov.gr Wallet, απαιτείται και η υποβολή Ψηφιακού αντιγράφου δελτίου ταυτότητας. Η αναζήτηση του ψηφιακού αντιγράφου δελτίου ταυτότητας διενεργείται αποκλειστικά με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» από τους αρμόδιους υπαλλήλους του σημείου παραλαβής δικαιολογητικών. Διευκρινίζεται ότι το Ψηφιακό αντίγραφο δελτίου ταυτότητας τυγχάνει εφαρμογής μόνο σε Δελτία Ταυτότητας Ελλήνων πολιτών και όχι σε άλλου είδους Δελτία Ταυτότητας (π.χ. υπηρεσιακά δελτία ταυτότητας ενόπλων δυνάμεων και σωμάτων ασφαλείας). Στην περίπτωση που δεν είναι εφικτή η άντληση του ψηφιακού αντιγράφου δελτίου ταυτότητας (π.χ. λόγω παλαιού ή διαφορετικού τύπου ταυτότητας, ελλιπών ή λανθασμένων στοιχείων ταυτότητας), υποβάλλεται φωτοαντίγραφο των δύο όψεων του δελτίου ταυτότητας, στην ίδια σελίδα.
Διεύθυνση Διαβατήριων και Εγγράφων Ασφαλείας Αρχηγείου Ελληνικής Αστυνομίας
Ο εκτιμώμενος χρόνος αντιστοιχεί στον χρόνο διεκπεραίωσης των αιτήσεων που έχουν υποβληθεί σε Γραφεία Διαβατηρίων εντός της ελληνικής επικράτειας.
Έκδοση διαβατηρίων από την Ελληνική Αστυνομία και άλλες διατάξεις
Ίδρυση Διεύθυνσης Διαβατηρίων και άλλες διατάξεις
Προϋποθέσεις χορήγησης διαβατηρίων, χρονική ισχύς, αντικατάσταση, απώλεια και ακύρωση αυτών
Δικαιολογητικά και διαδικασία έκδοσης, τύπος και περιεχόμενο ενδείξεων διαβατηρίου
Καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών
Τροποποίηση Κανονισμού (ΕΚ) 2252/2004 σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών
Διαδικασία έκδοσης ελληνικών διαβατηρίων- Αντικατάσταση παρ. 3 και 5 άρθρου 1 ν. 3103/2003.
Για την κατάθεση της αίτησης έκδοσης διαβατηρίου απαιτείται η αυτοπρόσωπη παρουσία του αιτούντα στο αρμόδιο Γραφείο Διαβατηρίων του τόπου κατοικίας του για το εσωτερικό της χώρας ή την αρμόδια Προξενική Αρχή για το εξωτερικό.
Ο αρμόδιος υπάλληλος, αφού ελέγξει την ορθή, κατά περίπτωση, κατάθεση ηλεκτρονικού παραβόλου, προχωρά στη δέσμευσή του και στην εκτύπωση σχετικού αποδεικτικού.
Ο πολίτης υποβάλει τα απαιτούμενα κατά περίπτωση δικαιολογητικά, η πληρότητα των οποίων ελέγχεται από τον αρμόδιο υπάλληλο και τον προϊστάμενο του Σημείου Παραλαβής Δικαιολογητικών.
Ο αρμόδιος υπάλληλος εκτυπώνει την αίτηση - υπεύθυνη δήλωση και ο αιτών αφού την ελέγξει λεπτομερώς, την υπογράφει επιβεβαιώνοντας με αυτό τον τρόπο το περιεχόμενο της. Η αίτηση - υπεύθυνη δήλωση, στην οποία επικολλάται η φωτογραφία του αιτούντα, ελέγχεται - υπογράφεται και από τον αρμόδιο για τη παραλαβή των δικαιολογητικών υπάλληλο.
Η αίτηση - υπεύθυνη δήλωση και τα δικαιολογητικά αποστέλλονται στη Διεύθυνση Διαβατηρίων και Εγγράφων Ασφαλείας του Αρχηγείου Ελληνικής Αστυνομίας με υπηρεσίες ασφαλούς ταχυμεταφοράς.
Η Διεύθυνση Διαβατηρίων και Εγγράφων Ασφαλείας παραλαμβάνει όλες τις αιτήσεις έκδοσης διαβατηρίου, οι οποίες κατατίθενται στα αρμόδια Σημεία Παραλαβής Δικαιολογητικών, είτε στην Ελλάδα είτε στο εξωτερικό, εισάγει αυτές στο μηχανογραφικό της σύστημα και ελέγχει την πληρότητα των δικαιολογητικών και τη συνδρομή των νόμιμων προϋποθέσεων για τη χορήγηση ελληνικού διαβατηρίου.
Εφόσον συντρέχουν οι νόμιμες προϋποθέσεις και τα υποβαλλόμενα δικαιολογητικά είναι πλήρη, ακολουθεί η οπτική και ηλεκτρονική εξατομίκευση του διαβατηρίου. Ακολούθως, όλα τα εκτυπωμένα διαβατήρια εξετάζονται από αρμόδιους χειριστές, οι οποίοι τα ελέγχουν ένα προς ένα όλα (οπτικά και μηχανικά) προκειμένου επαληθεύσουν την ποιότητα της εκτύπωσης, την ορθότητα των αναγραφόμενων στοιχείων, την τήρηση των προδιαγραφών του εντύπου, την πιστοποίηση της μηχανικής αναγνωσιμότητας του εντύπου και την πιστοποίηση της αναγνωσιμότητας – λειτουργικότητας του ηλεκτρονικού μικροεπεξεργαστή.
Εφόσον δεν συντρέχουν οι νόμιμες προϋποθέσεις ή τα υποβαλλόμενα δικαιολογητικά δεν είναι πλήρη, εκτυπώνεται απορριπτική επιστολή η οποία γνωστοποιεί στον αιτούντα τον/τους λόγο/λόγους απόρριψης του αιτήματός του.
Το εκτυπωμένο διαβατήριο ή η απορριπτική επιστολή αποστέλλεται με υπηρεσίες ασφαλούς ταχυμεταφοράς στο Γραφείο Διαβατηρίων όπου ο πολίτης κατέθεσε την αίτηση και τα απαιτούμενα κατά περίπτωση δικαιολογητικά. Παράλληλα ενημερώνεται το μητρώο Διαβατηρίων Ελλήνων Πολιτών με τα στοιχεία του εκδοθέντος διαβατηρίου.
Ο αρμόδιος υπάλληλος παραδίδει το εκδοθέν διαβατήριο ή την απορριπτική επιστολή στον αιτούντα είτε σε νόμιμα εξουσιοδοτημένο για τον σκοπό αυτό πολίτη, οποίος υπογράφει σχετικό αποδεικτικό παραλαβής.
Ο αρμόδιος υπάλληλος εκτυπώνει και παραδίδει στον πολίτη το αποδεικτικό κατάθεσης αίτησης έκδοσης διαβατηρίου στο οποίο επικολλάται αναγνωριστικό αίτησης (barcode) με το οποίο ο πολίτης δύναται να αναζητά την πορεία της αίτησης μέσω ειδικής εφαρμογής που λειτουργεί στην ιστοσελίδα της Διεύθυνσης Διαβατηρίων και Εγγράφων Ασφαλείας / Α.Ε.Α. : https://www.passport.gov.gr/
Ο αρμόδιος υπάλληλος προβαίνει στην εξακρίβωση της ταυτότητας του αιτούντα ελέγχοντας το έγγραφο ταυτοπροσωπίας (Δελτίο Ταυτότητας) που φέρει και διασταυρώνοντας τα στοιχεία του σε βάσεις δεδομένων της Ελληνικής Αστυνομίας. Ο αρμόδιος υπάλληλος με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» εκτυπώνει το αντίστοιχο Ψηφιακό αντίγραφο δελτίου ταυτότητας. Σε περιπτώσεις ανηλίκων κάτω των 12 ετών ή μόνιμων κατοίκων εξωτερικού οι οποίοι δεν διαθέτουν Δελτίο Ταυτότητας, ο έλεγχος ταυτοπροσωπίας πραγματοποιείται μέσω του Μητρώου Πολιτών, εκτυπώνοντας το αντίστοιχο πιστοποιητικό (γέννησης ή οικογενειακής κατάστασης). Ακολούθως πραγματοποιείται αναζήτηση στο Μητρώο Ελληνικών Διαβατηρίων προκειμένου να ελεγχθεί τυχόν προηγούμενη έκδοση διαβατηρίου στο ίδιο πρόσωπο και η κατάσταση αυτού. Τέλος, ελέγχεται μέσω τρίτων εφαρμογών της Ελληνικής Αστυνομίας η συνδρομή των νόμιμων προϋποθέσεων έκδοσης ελληνικού διαβατηρίου.
Ο αρμόδιος υπάλληλος του Σημείου Παραλαβής Δικαιολογητικών συμπληρώνει σε ηλεκτρονική φόρμα την αίτηση - υπεύθυνη δήλωση, βάσει των στοιχείων ταυτοπροσωπίας και των λοιπών δικαιολογητικών που προσκόμισε ο αιτών. Ακολούθως λαμβάνει και κρυπτογραφεί αποτυπώσεις δακτυλικών αποτυπωμάτων των δεικτών και των δύο χεριών του αιτούντα διαβατήριο, εκτός αν πρόκειται για ανήλικο κάτω των 12 ετών, ο οποίος εξαιρείται της σχετικής υποχρέωσης.
Όταν ο αιτών είναι ανήλικος, για την υποβολή των δικαιολογητικών απαιτείται πέραν αυτού και η αυτοπρόσωπη παρουσία του ασκούντα την επιμέλεια. Όταν η επιμέλεια ασκείται από τους δύο γονείς, αρκεί η αυτοπρόσωπη παρουσία του ενός και η έγγραφη συναίνεση του άλλου γονέα, του οποίου το ιδιόχειρο της υπογραφής βεβαιώνεται από οποιαδήποτε αρμόδια Διοικητική Αρχή. Όταν δεν μπορούν να παραστούν οι γονείς, για λόγους ανωτέρας βίας, παρίσταται οποιοσδήποτε συγγενής του ανηλίκου, ο οποίος εξουσιοδοτείται σχετικά από τον ένα γονέα, υποβάλλοντας και την έγγραφη συναίνεση του άλλου, του οποίου έχει βεβαιωθεί το ιδιόχειρο της υπογραφής.
Σε περίπτωση μόνιμης ή προσωρινής αδυναμίας λήψης δακτυλικού αποτυπώματος δείκτη λαμβάνεται κατά σειρά αποτύπωμα του αντίχειρα ή του μέσου ή του παράμεσου του ιδίου χεριού, ενώ στην περίπτωση μονόχειρα λαμβάνεται αποτύπωμα και δεύτερου δακτύλου από το υπάρχον χέρι, με την ίδια ως άνω σειρά. Η μόνιμη ή προσωρινή αδυναμία λήψης δακτυλικών αποτυπωμάτων αποδεικνύεται με πιστοποιητικό, το οποίο φέρει την υπογραφή ιατρού αντίστοιχης ειδικότητας με την πάθηση που βεβαιώνεται.
Στην περίπτωση που ο πολίτης προσέρχεται στις αρμόδιες προξενικές αρχές δεν πραγματοποιείται δέσμευση ηλεκτρονικού παραβόλου, αλλά εκδίδονται προξενικά τέλη τα οποία πληρώνονται από τον πολίτη στην προξενική αρχή.
Σε περίπτωση έκδοσης διαβατηρίου σε ανήλικο η αίτηση - υπεύθυνη δήλωση υπογράφεται από τον ασκούντα/τους ασκούντες την επιμέλεια και από τον άνω των 12 ετών ανήλικο. Σε περίπτωση που η επιμέλεια ασκείται και από τους δύο γονείς και κατά την κατάθεση των δικαιολογητικών παρίσταται μόνο ο ένας, απαιτείται επιπλέον η έγγραφη συναίνεση του μη παριστάμενου γονέα για την έκδοση διαβατηρίου στον ανήλικο.
Η αποστολή της αίτησης - υπεύθυνης δήλωσης και των δικαιολογητικών από τις αρμόδιες προξενικές αρχές αποστέλλονται με διπλωματικό ταχυδρομείο στο Υπουργείο Εξωτερικών και στη συνέχεια στη Διεύθυνση Διαβατηρίων και Εγγράφων Ασφαλείας του Αρχηγείου Ελληνικής Αστυνομίας με υπηρεσίες ασφαλούς ταχυμεταφοράς. Ο χρόνος υλοποίησης εξαρτάται από τη συχνότητα διεκπεραίωσης διπλωματικής αλληλογραφίας από το Υπουργείο Εξωτερικών.
Η αποστολή του διαβατηρίου ή της απορριπτικής επιστολής προς τις αρμόδιες προξενικές αρχές πραγματοποιείται με υπηρεσίες ασφαλούς ταχυμεταφοράς προς το Υπουργείο Εξωτερικών και στη συνέχεια με διπλωματικό ταχυδρομείο προς την αρχή που κατατέθηκε η αίτηση. Ο χρόνος υλοποίησης εξαρτάται από τη συχνότητα διεκπεραίωσης διπλωματικής αλληλογραφίας από το Υπουργείο Εξωτερικών.
Αυτοπρόσωπη παρουσία στο Γραφείο Διαβατηρίων / Προξενική Αρχή
Έλεγχος ταυτοπροσωπίας και συνδρομής νόμιμων προϋποθέσεων
Ηλεκτρονική συμπλήρωση Αίτησης - Υπεύθυνης Δήλωσης και λήψη αποτυπώσεων δακτυλικών αποτυπωμάτων
Εκτύπωση Αίτησης - Υπεύθυνης Δήλωσης, έλεγχος στοιχείων και υπογραφή
Εκτύπωση και παράδοση αποδεικτικού κατάθεσης αίτησης
Αποστολή Αίτησης / Δικαιολογητικών στη Διεύθυνση Διαβατηρίων και Εγγράφων Ασφαλείας / A.E.A.
Παραλαβή Αίτησης - Υπεύθυνης Δήλωσης και λοιπών δικαιολογητικών από τη Διεύθυνση Διαβατηρίων και Εγγράφων Ασφαλείας /Α.Ε.Α.
Εκτύπωση Διαβατηρίου και ποιοτικός έλεγχος
Αποστολή Διαβατηρίου ή Απορριπτικής Επιστολής στο Γραφείο Διαβατηρίων
Παράδοση Διαβατηρίου ή Απορριπτικής Επιστολής
Διεύθυνση Διαβατηρίων και Εγγράφων Ασφαλείας / Α.Ε.Α.